N O T Ă   I N F O R M A T I V Ă 
la Proiectul de Decizie 
„Cu privire la amalgamarea voluntară 
a unităților administrativ-teritoriale comunei Gangura, satului Văratic  şi comunei Pervomaisc”

Proiectul deciziei a fost elaborat conform art. 14 alin. (2) lit. k1) din Legea nr. 436/2006 privind administrația publică locală și în conformitate cu prevederile art. 5, 6, 61, 8, 10 și 11 a Legii nr. 225/2023 privind amalgamarea voluntară a unităților administrativ-teritoriale și a pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023.
               Scopul este de a efectua amalgamarea voluntară a unităților administrativ-teritoriale comunei Pervomaisc  şi comunei Gangura, satului Văratic , luând în consideraţie că teritoriul UAT amalgamate Pervomaisc ,Gangura și Văratic este continuu, că populalația UAT amalgamate Pervomaisc  Gangura și Văratic constituie 3493 de locuitori, conform datelor oficiale privind populația furnizate de Biroul Național de Statistică, având consensul UAT amalgamate Gangura, Văratic și Pervomaisc, de selectare a centrului administrativ al UAT amalgamate Gangura, Văratic și Pervomaisc  în satul Gangura cu aplicarea denumirii „Primăria comunei Gangura”, ţinând cont şi de aplicarea Criteriilor și modul de selectare a centrului administrativ al UAT amalgamate Gangura, Văratic și Pervomaisc  (demografie, capacitate fiscală pe locuitor, capacitate de furnizare a serviciilor publice).
În urma expertizei efectuate se constată, că prevederile proiectului servesc scopului declarat de către autor.
               În temeiul art. 14, alin.2 al Legii nr. 436 – XVI din 28 decembrie 2006 privind administrația publică locală, se propune spre aprobarea Consiliului comunal Pervomaisc  Proiectul de Decizie  „Cu privire la amalgamarea voluntară a unităților administrativ-teritoriale Gangura, Văratic și Pervomaisc  ”.
             În scopul respectării prevederilor Legii nr. 239 din 13 noiembrie 2008 privind  transparenţa în procesul decizional, proiectul deciziei a fost plasat pe pagina web a Prmăriei comunei Gangura www.pervomaisc.md, pe pagina Fecebook oficială a primăriei comunei Gangura, afișat pe panoul informativ din curtea primăriei şi consultat în cadrul consultărilor publice. Proiectul deciziei se prezintă comisiei consultative de specialitate pentru avizare şi se propune Consiliului Comunal Pervomaisc  pentru examinare şi adoptare în şedinţă. 
Textul proiectului este expus într-un limbaj simplu, clar şi concis, cu respectarea regulilor gramaticale şi de ortografie, întrunind cerinţele prevăzute de art. 54 din Legea 100/2017.
În textul proiectului nu au fost identificate norme contradictorii sau conflicte dintre prevederile acestuia cu reglementările altor acte în vigoare. 
           Nota informativă stabileşte argumente pertinente şi valabile pentru justificarea soluţiilor proiectului.
           În cadrul proiectului expertizat, conform Legii nr. 100/2017 cu privire la actele normative, Legii integrității nr. 82/2017 și a Metodologiei de efectuare a expertizei anticorupţie a proiectelor de acte legislative și normative, aprobată prin Hotărârea Colegiului Centrului nr. 6 din 20 octombrie 2017, nu au fost identificaţi actori şi riscuri de corupţie.
         Autor al actului este doamna Irina Curuci , primar al comunei Pervomaisc , tel.: 0-243-67 -036.

